తెలుగు రాష్ట్రాల వృత్తి నిపుణులకు మరిన్ని అవకాశాలుగ్రీన్కార్డు రాకపై స్పష్టత..మెరిట్ ఆధారంగా కేటాయింపుకంపెనీల బానిసత్వం నుంచి విముక్తివలసదారులకు  ఐదేళ్లదాకా వర్తించని సంక్షేమ పథకాలుఇమిగ్రేషన్పై ట్రంప్ సర్కారు పట్టుఅమెరికాకు వచ్చి స్థిరపడాలనుకొనే వారిని కట్టడి చేసే దిశగా తీసుకుంటున్న చర్యలకు ట్రంప్ సర్కారు మరింత సానపెడుతోంది. రిఫార్మింగ్ అమెరికన్ ఇమిగ్రేషన్ ఫర్ స్ట్రాంగ్ ఎంప్లాయిమెంట్(రైజ్) పేరిట గత వారం సెనేట్లో ప్రవేశపెట్టిన బిల్లుపై విశ్వవ్యాప్తంగా చర్చ జరుగుతున్న సమయంలోనే.. కొందరు వీసా దరఖాస్తుదారుల నుంచి సోషల్ మీడియా అకౌంట్లు, ట్రావెల్ చరిత్రను తెలుసుకొనే ప్రశ్నావళి మరో మూడేళ్ల పాటు కొనసాగుతుందని ట్రంప్ సర్కారు ప్రకటించింది. అయితే, వలసదారులకు సంబంధించి ట్రంప్ సర్కారు తీసుకుంటున్న చర్యల ప్రభావం అమెరికాకు వెళ్లి స్థిరపడిన వారిపై,  స్థిరపడాలనుకొనే వారిపై ఎలా ఉంటుందనే విషయంపై తెలుగు రాష్ట్రాల్లో సర్వత్రా ఆసక్తి నెలకొంది. అమెరికాలో ఉద్యోగాలు అమెరికన్లకే అనే నినాదంతో అధికారంలోకి వచ్చిన ట్రంప్ కొత్త వలస చట్టాల ద్వారా అక్రమ వలసదారులను అరికట్టడానికి పావులు కదుపుతున్నారు. రైజ్ చట్టం అమలులోకి వస్తే.. గ్రీన్కార్డుల జారీ కోసం ప్రస్తుతం అందుబాటులో ఉన్న విధానాలన్నీ తొలగిపోతాయి. మెరిట్ ఆధారంగా ఇచ్చే పాయింట్లను బట్టి ఈ కార్డులను జారీ చేస్తారు. ప్రస్తుతం గ్రీన్కార్డులను ప్రతి ఏడాది లాటరీ ఆధారంగా మంజూరు చేస్తున్నారు. గ్రీన్కార్డు పొందిన వారు తమ కుటుంబ సభ్యులను, పెళ్లికాని అక్కాచెల్లెళ్లు, అన్నదమ్ములను స్పాన్సర్ చేయొచ్చు. ఇలా ప్రతి ఏడాది కొన్ని లక్షల మంది అమెరికాలోకి ప్రవేశిస్తున్నారని ఒక అంచనా. అంతేకాకుండా  ప్రతి ఏడాది ఎన్ని గ్రీన్కార్డులను మంజూరు చేయాలనే విషయమ్మీద స్పష్టత లేదు. ‘‘నేను అమెరికాలో రెండు దశాబ్దాలుగా ఉన్నా. సాధారణంగా అధ్యక్ష ఎన్నికలు జరిగే ఏడాది ఎక్కువ గ్రీన్కార్డులు మంజూరవుతాయి. దరఖాస్తు చేసుకున్న తర్వాత ఎప్పుడు గ్రీన్కార్డు వస్తుందో ఎవరూ కచ్చితంగా చెప్పలేరు. కొత్త పద్ధతి వల్ల పంజాబ్, గుజరాత్ వంటి రాష్ట్రాలకు చెందిన వారు దెబ్బతింటారు. సాధారణంగా వీరు తమ కుటుంబ సభ్యులను చిన్నచిన్న ఉద్యోగాలు చేయటానికి తీసుకువస్తారు. మన దగ్గర నుంచి వచ్చే వారిలో ఎక్కువ మంది తమ తల్లిదండ్రులను మాత్రమే స్పాన్సర్ చేస్తారు. అందువల్ల తెలుగు రాష్ట్రాల వారికి సమస్య ఉండదు’’ అంటారు హ్యూస్టన్కు చెందిన విద్యాసాగర్. కాగా, ప్రతిపాదిత పాయింట్ వ్యవస్థ వల్ల తెలుగు ప్రొఫెషనల్స్కు ప్రయోజనం చేకూరుతుందని నిపుణులు భావిస్తున్నారు. రైజ్ అమలులోకి వస్తే ఇకపై గ్రీన్కార్డులు పొందాలనుకొనేవారికి ఇంగ్లిషు భాషానైపుణ్యం, విద్యార్హతలు, వయస్సు, అందుబాటులో ఉన్న ఉద్యోగ ఆఫర్ల ఆధారంగా పాయింట్లు ఇస్తారు. ఎక్కువ పాయింట్లు పొందిన వారికి గ్రీన్కార్డు త్వరగా వస్తుంది. దీంతో గ్రీన్కార్డుల కోసం కంపెనీలపై ఆధారపడటం తగ్గుతుందనేది  నిపుణుల అభిప్రాయం.సోషల్ మీడియా హిస్టరీ కూడా..రైజ్ బిల్లును ప్రవేశపెట్టిన నేపథ్యంలోనే.. ట్రంప్ సర్కారు మరో కీలకమైన నిర్ణయం తీసుకుంది. వీసాల జారీ చేసే సమయంలో దరఖాస్తుదారుడి నుంచి అదనంగా సమాచారాన్ని సేకరించటానికి వెసులుబాటును మరో మూడేళ్లు పొడిగించింది. ట్రంప్ సర్కారు అధికారంలోకి వచ్చిన తర్వాత ఆరు దేశాలకు చెందిన పౌరుల దగ్గర నుంచి అదనపు సమాచారాన్ని సేకరించటానికి ఇమిగ్రేషన్ శాఖ ఒక ప్రశ్నావళిని తయారుచేసింది. ఇందులో దరఖాస్తుదారుడికి పాస్పోర్టు, సోషల్ మీడియా అకౌంట్, ఈ-మెయిల్, లోగడ సందర్శించిన దేశాల వివరాలను నింపాల్సి ఉంటుంది. దీనిని ఇప్పటిదాకా ఆ ఆరు దేశాలకు చెందిన పౌరుల నుంచి అదనపు సమాచారాన్ని సేకరించటానికి ఉపయోగిస్తామని అప్పట్లో ఇమిగ్రేషన్ శాఖ ప్రకటించింది. ఈ ప్రశ్నావళి వాడకాన్ని మరో మూడేళ్లు పొడిగిస్తూ తాజాగా ట్రంప్ సర్కారు ఆదేశాలు జారీ చేసింది.హెచ్1బీల్లో మనవాళ్లే అధికంమన దేశం నుంచి ఏయే కంపెనీల నుంచి ఎక్కువ హెచ్1బీ వీసాలను పొందుతున్నారనే సమాచారాన్ని అమెరికా పౌరసత్వ వలసల విభాగం తొలిసారి విడుదల చేసింది. గత ఏడాది హెచ్1బీ వీసాల కోసం ప్రపంచ వ్యాప్తంగా నాలుగు వేల కంపెనీలు దరఖాస్తు చేశాయి. వీటిలో 37ు వీసాలను 20 కంపెనీలు పొందాయి. వీటిలో భారత్కు చెందిన కంపెనీలూ ఉన్నాయి. ఇప్పటి దాకా కంపెనీలు తాము ఎంత మందికి హెచ్1బీ వీసాల కోసం అప్లై చేశామనే విషయాన్ని చెప్పటానికి నిరాకరించేవి. సమాచార స్వేచ్ఛ చట్టం కింద దరఖాస్తు చేసి వివరాలు తెలుసుకోవాల్సి వచ్చేది. ఈ సమాచారాన్ని ప్రభుత్వమే బయట పెట్టడం వల్ల మరింత పారదర్శకత వస్తుందని భావిస్తున్నారు.కెనడా, ఆస్ట్రేలియా ఇమిగ్రేషన్ పద్ధతులే ఆధారంభారత్ నుంచి ప్రతి ఏడాది దాదాపు 70వేల మంది విద్యార్థులు అమెరికాకు చదువుకోవడానికి వెళ్తారు. ప్రస్తుతం అక్కడ భారత విద్యార్థుల సంఖ్య 2.6 లక్షలు. ఏటా అమెరికా 85వేల హెచ్1బీ వీసాలు జారీ చేస్తుంది. అక్కడివర్సిటీల్లో చదువుకున్న వారికి ప్రత్యేక కోటా ఉంటుంది. చాలా కంపెనీలు తమ ఉద్యోగులకు ఈ కోటా కింద హెచ్1బీ వీసాలకు దరఖాస్తు చేస్తాయి.41 శాతం తగ్గునున్న వలసదారులురైజ్ బిల్లు అమ ల్లోకి వస్తే వలసదారులు వచ్చిన ఐదేళ్ల వరకూ వారికి ఎటువంటి వెల్ఫేర్ పథకాలు వర్తించవు. బిల్లును ప్రవేశపెట్టిన సెనేటర్ కాటన్ వాదన ప్రకారం.. అమెరికాకు వలస వస్తున్న ప్రతి 15 మందిలో  అత్యుత్తమ నైపుణ్యం ఉన్నవారు ఒక్కరే. ఈ పదిహేను మందిలో సగం మంది సంక్షేమ పథకాల వల్ల లబ్ది పొందుతున్నారు.హార్వర్డ్పై దర్యాప్తుమంచి మార్కులు వచ్చిన విద్యార్థులకు జాతి వివక్ష కారణంగా హార్వర్డ్సహా మరికొన్ని వర్సిటీలు అడ్మిషన్లు ఇవ్వలేదని దాఖలైన ఫిర్యాదుపై దర్యాప్తు చేస్తామని ట్రంప్ సర్కారు ప్రకటించింది. 64 ఆసియన్-అమెరికన్ అసోషియేషన్లు తమ దేశాలకు చెందిన విద్యార్థులపై వివక్ష చూపుతున్నారని 2015లో ఒబామా సర్కారుకు ఫిర్యాదు చేశాయి. వీటిలో మన దేశస్థులకు ప్రాతినిధ్యం వహిస్తున్న నాలుగు సంస్థలు కూడా ఉన్నాయి. దీనిపై ఒబామా సర్కారు స్పందించలేదు. ట్రంప్ సర్కారు దీనిపై దర్యాప్తుకు ఆదేశించటం పట్ల ఫిర్యాదు చేసిన సంస్థలు హర్షం ప్రకటించాయి. 	- స్పెషల్ డెస్క్.
telugu rashtrala vrutti nipunulaku marinni avakasalugrinkard rakapai spashtata..merit aadhaaramgaa ketayinpukampenila baanisatvam nunchi vimuktivalasadaarulaku  aidelladaka vartinchani sankshema pathakaaluinigreshanpai trump sarkaaru pattuamerikaaku vachi sthirapadaalanukone vaarini kattadi chese disagaa teesukuntunna charyalaku trump sarkaaru marinta saanapedutondi. reforming american imigration far strang emploiment(raiz) paerita gatha vaaram senetlo pravesapettina billupai vishwavyaaptamgaa charcha jarugutunna samayamlone.. kondaru veesa darakhaastudaarula nunchi soshal media akountlu, travel charitranu telusukone prasnaavali maro moodella paatu konasaagutundani trump sarkaaru prakatinchindi. ayithe, valasadaarulaku sambandhinchi trump sarkaaru teesukuntunna charyala prabhaavam americaku velli sthirapadina vaaripai,  sthirapadaalanukone vaaripai ela untundane vishayampai telugu rashtrallo sarvatra aasakti nelakondi. americalo udyogaalu americanlake ane ninaadamtoe adhikaaramloki vachina trump kotta valasa chattala dwara akrama valasadaarulanu arikattadaaniki paavulu kaduputunnaru. raiz chattam amaluloki vaste.. greencardula jaarii kosam prastutam andubaatulo unna vidhaanaalannii tolagipotayi. merit aadhaaramgaa iche paayintlanu batti ee kaardulanu jaarii chestaaru. prastutam greenkaardulanu prati edaadi latery aadhaaramgaa manjuru chestunnaru. greencardu pondina vaaru tama kutumba sabhyulanu, pellikaani akkaachellellu, annadammulanu spanser cheyochu. ilaa prati edaadi konni lakshala mandi americaloki pravesistunnaarani oka anchana. antekakunda  prati edaadi enni greenkaardulanu manjuru cheyalane vishayammeeda spashtata ledu. ‘‘nenu americalo rendu dasaabdaalugaa unna. saadhaaranamgaa adhyaksha ennikalu jarige edaadi ekkuva greencardulu manjuuravutaayi. darakhastu chesukunna tarvaata eppudu greencardu vastundo evaruu kachitamgaa cheppaleru. kotta paddhati valla panjab, gujarat vanti rashtralaku chendina vaaru debbatintaaru. saadhaaranamgaa veeru tama kutumba sabhyulanu chinnachinna udyogaalu cheyataniki teesukuvastaaru. mana daggara nunchi vache vaarilo ekkuva mandi tama tallidandrulanu matrame spanser chestaaru. anduvalla telugu rashtrala vaariki samasya undadu’’ antaaru hyoostonku chendina vidyasagar. kaga, pratipaadita point vyavastha valla telugu professionlsku prayojanam chekurutundani nipunulu bhaavistunnaaru. raiz amaluloki vaste ikapai greencardulu pondaalanukonevaariki inglishu bhaashaanaipunyam, vidyaarhatalu, vayassu, andubaatulo unna udyoga aafarla aadhaaramgaa paayintlu istaaru. ekkuva paayintlu pondina vaariki greencardu twaragaa vastundi. deentho greencardula kosam companylapai aadhaarapadatam taggutundanedi  nipunula abhiprayam.soshal media histery kuudaa..raiz billunu pravesapettina nepathyamlone.. trump sarkaaru maro keelakamaina nirnayam teesukundi. veesaala jaarii chese samayamlo darakhaastudaarudi nunchi adanamgaa samaachaaraanni sekarinchataaniki vesulubaatunu maro moodellu podiginchindi. trump sarkaaru adhikaaramloki vachina tarvaata aaru deshaalaku chendina pourula daggara nunchi adanapu samaachaaraanni sekarinchataaniki imigration saakha oka prasnaavalini tayaaruchesindi. indulo darakhaastudaarudiki pasportu, soshal media acount, ee-mail, logada sandarsinchina deshaala vivaraalanu nimpalsi untundi. deenini ippatidaka aa aaru deshaalaku chendina pourula nunchi adanapu samaachaaraanni sekarinchataaniki upayogistaamani appatlo imigration saakha prakatinchindi. ee prasnaavali vaadakaanni maro moodellu podigistuu taajaagaa trump sarkaaru aadesaalu jaarii chesindi.hehch1beello manavalle adhikammana desham nunchi eye companyla nunchi ekkuva hehch1bee veesaalanu pondutunnarane samaachaaraanni america pourasatva valasala vibhagam tolisari vidudala chesindi. gatha edaadi hehch1bee veesaala kosam prapancha vyaaptamgaa naalugu vela companylu darakhastu chesaayi. veetilo 37u veesaalanu 20 companylu pondaayi. veetilo bhaaratku chendina kampeneeluu unnaayi. ippati daka companylu taamu entha mandiki hehch1bee veesaala kosam aplai chesamane vishayaanni cheppataaniki nirakarinchevi. samachara swechha chattam kinda darakhastu chesi vivaraalu telusukovalsi vachedi. ee samaachaaraanni prabhutvame bayata pettadam valla marinta paaradarsakata vastundani bhaavistunnaaru.kenada, australia imigration paddhatule aadharambharat nunchi prati edaadi daadaapu 70vela mandi vidyaarthulu americaku chaduvukovadaniki veltaaru. prastutam akkada bhaarata vidyaarthula sankhya 2.6 lakshalu. eta america 85vela hehch1bee veesaalu jaarii chestundi. akkadivarsitillo chaduvukunna vaariki pratyeka kota untundi. chala companylu tama udyogulaku ee kota kinda hehch1bee veesaalaku darakhastu chestayi.41 saatam taggununna valasadarulurij billu ama lloki vaste valasadaarulu vachina aidella varakuu vaariki etuvanti velfare pathakaalu vartinchavu. billunu pravesapettina senator catan vaadana prakaaram.. americaku valasa vastunna prati 15 mandilo  atyuttama naipunyam unnavaaru okkare. ee padihenu mandilo sagam mandi sankshema pathakaala valla labdi pondutunnaaru.harverdpy daryaaptumanchi maarkulu vachina vidyaarthulaku jaati vivaksha kaaranamgaa harverdshaha marikonni varsiteelu admishanlu ivvaledani daakhalaina firyaadupai daryaaptu chestamani trump sarkaaru prakatinchindi. 64 asian-american asoshiyeshanlu tama deshaalaku chendina vidyaarthulapai vivaksha chuuputunnaarani 2015loo obama sarkaaruku firyaadu chesaayi. veetilo mana deshasthulaku praatinidhyam vahistunna naalugu samsthalu kuudaa unnaayi. deenipai obama sarkaaru spandinchaledu. trump sarkaaru deenipai daryaaptuku aadesinchatam patla firyaadu chesina samsthalu harsham prakatinchaayi. 	- speshal desk.